ಕೃಷ್ಣಗೆ ಈಗ ರಚಿತಾ ಡಾರ್ಲಿಂಗ್: ಲವ್ ಮಿ or ಹೇಟ್ ಮಿ ಎನ್ನುತ್ತಲೇ ಕ್ಯೂಟ್ ರೊಮ್ಯಾನ್ಸ್ ಸಾಲು ಸಾಲು ಸಿನಿಮಾಗಳಲ್ಲಿ ಬ್ಯುಸಿಯಾಗಿರುವ ಡಿಂಪಲ್ ಕ್ವೀನ್ ರಚಿತಾ ರಾಮ್, ಈಗಾಗಲೇ ಸ್ಯಾಂಡಲ್ವುಡ್ನ ಟಾಪ್ ಮೋಸ್ಟ್ ನಟರ ಜೊತೆ ನಟಿಸಿದ್ದಾರೆ. ಇದೀಗ ವೆರೈಟಿ ಸಿನಿಮಾಗಳನ್ನ ಒಪ್ಪಿಕೊಳ್ತಿದ್ದು, ಗ್ಯಾಪ್ನಲ್ಲಿ ನಟ ಡಾರ್ಲಿಂಗ್ ಕೃಷ್ಣ ಜೊತೆ ಪ್ರೀತಿಯಲ್ಲಿ ಬೀಳೋದಕ್ಕೆ ಫುಲ್ ರೆಡಿಯಾಗಿದ್ದಾರೆ. ಹೌದು.. ಆದ್ರೆ ಈ ಪ್ರೀತಿ ರೀಲ್ನಲ್ಲಿ ಮಾತ್ರ. ಲವ್ ಮಿ or ಹೇಟ್ ಮಿ ಅಂತಿರುವ ಡಾರ್ಲಿಂಗ್ ಕೃಷ್ಣ ಹಾಗೂ ರಚಿತಾ ರಾಮ್, ತಮ್ಮ ಹೊಸ ಸಿನಿಮಾದ ವಿಭಿನ್ನ ಹೆಸರನ್ನ ಇಂದು ರಿವೀಲ್ ಮಾಡಿದ್ದಾರೆ. ಯೆಸ್.. ನಟಿ ರಚಿತಾ ರಾಮ್ ಹಾಗೂ ಡಾರ್ಲಿಂಗ್ ನಟನೆಯ ಸಿನಿಮಾದ ಟೈಟಲ್ ಇಂದು ರಿವೀಲ್ ಆಗಿದೆ. ಸಿನಿಮಾಗೆ ಲವ್ ಮಿ or ಹೇಟ್ ಮಿ ಅಂತ ಹೆಸರಿಡಲಾಗಿದ್ದು, ಇದೊಂದು ಪ್ರೇಮ ಕಥೆ ಅನ್ನೋದು ಸ್ಪಷ್ಟವಾಗಿದೆ. ಆದ್ರೆ, ಯಾವ ಥರದ ಲವ್ ಸ್ಟೋರಿ ಅನ್ನೋದು ಮಾತ್ರ ಮುಂದಿನ ದಿನಗಳಲ್ಲಿ ಆಗುವ ಬೆಳವಣಿಗೆಗಳಲ್ಲೇ ತಿಳಿಯಬೇಕು. ಸದ್ಯಕ್ಕಂತೂ ಲಾಂಚ್ ಆಗಿರುವ ಟೈಟಲ್ ಪೋಸ್ಟರ್ ಪ್ರೇಕ್ಷಕರ ಕಣ್ಣರಳಿಸಿದೆ. ಡಾರ್ಲಿಂಗ್ ಕೃಷ್ಣ ಹಾಗೂ ರಚಿತಾ ರಾಮ್ ನಟಿಸಲಿರುವ ಈ ಸಿನಿಮಾವನ್ನ ದೀಪಕ್ ಗಂಗಾಧರ್ ನಿರ್ದೇಶನ ಮಾಡಲಿದ್ದಾರೆ. ಇದು ದೀಪಕ್ ಗಂಗಾಧರ್ಗೆ ಚೊಚ್ಚಲ ನಿರ್ದೇಶನ. ಚಿತ್ರಕ್ಕೆ ಸಂಗೀತ ನಿರ್ದೇಶಕ ಶ್ರೀಧರ್ ವಿ.ಸಂಭ್ರಮ್ ಸಂಗೀತ ನೀಡಲಿದ್ದಾರೆ.